Mauritius gjør krav på Det britiske territoriet i Indiahavet og krever territoriet tilbakeført. I februar 2019 avsa Den internasjonale domstolen en rådgivende uttalelse om at Mauritius har suverenitet over området. FNs generalforsamling vedtok så i mai 2019 med 116 mot 6 stemmer en resolusjon om at området utgjør en integrert del av Mauritius og krevde at Storbritannia trakk seg ut av området innen seks måneder. Den internasjonale havrettsdomstolen kom i 2021 også til at Storbritannia ikke har suverenitet over territoriet og kritiserte at det ikke har blitt tilbakeført til Mauritius.